

3.pielikuma sadaļa
“Mēnešalgu noteikšana no 2027.gada 1.janvāra.”

1. No 2027.gada 1.janvāra mēnešalga Amatpersonai (Darbiniekam), piemērojot koeficientu pret bāzes mēnešalgu pilnai slodzei, nedrīkst būt zemāka par Likuma 3.pielikumā noteikto minimumu attiecīgajai mēnešalgu grupai. Mēnešalga, kuru nosaka, piemērojot koeficientu pret bāzes mēnešalgu, nedrīkst būt zemāka par minimālās mēneša darba algas apmēru normālā darba laika ietvaros.
2. Mēnešalga Amatpersonai (Darbiniekam) 2027.gadā nav zemāka par 2026.gadā amatam noteikto mēnešalgu, izņemot gadījumus, kad samazinās amata pienākumu apjoms. Attiecināms arī uz integrēto pienākumu veikšanu.
3. Amatpersonām (Darbiniekiem), kuri saņem minimālo mēnešalgu, no 2027.gada 1.janvāra tiek noteikta Ministru kabineta noteiktās minimālās mēnešalgas 2027.gadam apmērā.
4. Mēnešalga pārējām Amatpersonām (Darbiniekiem) tiek noteikta sekojoši:
4.1. Ja novērtēšanā ir saņemts 3., 4., 5.līmenis, mēnešalga tiek palielināta par 40 EUR pilnai slodzei, nepilnai slodzei – proporcionāli slodzes apmēram no šīs summas,
4.2. Ja novērtēšanā tiek saņemts 1., 2.līmenis, mēnešalga netiek palielināta, 
4.3. Ja pēc mēnešalgas palielināšanas/noteikšanas netiek sasniegts šīs pielikuma sadaļas 1.punktā norādītais minimums, mēnešalga tiek palielināta līdz šim minimumam,
4.4. Papildus mēnešalga Amatpersonai (Darbiniekam) tiek palielināta ne vairāk kā līdz 200 EUR, izvērtējot/ievērojot sekojošus kritērijus:
4.4.1. amata pienākumi ir saistīti ar to izpildi visā pašvaldības teritorijā un/vai nodrošina noteiktu pašvaldības funkciju/uzdevumu izpildes koordinēšanu,
4.4.2. amata pienākumu izpilde saistīta ar pašvaldības centralizācijas procesa nodrošināšanu un pienākumu apjoms šajā sakarā palielinās,
4.4.3. amata (profesijas) pieprasījums darba tirgū ir augsts un amata vakances aizpildīšana pašvaldībā ir apgrūtināta,
4.4.4. būtiski palielinās apkalpojamo klientu/darbinieku skaits,
4.4.5. amata pienākumi nodrošina pašvaldībai būtiski svarīgas/stratēģiski nozīmīgas funkcijas izpildi.
4.5. Mēnešalga vakancei tiek noteikta par 40 EUR mazāka kā Amatpersonai (Darbiniekam), kas ir atbrīvota no šī amata, bet ne zemāka par Likuma 3.pielikumā noteikto minimumu. Pēc pārbaudes laika Amatpersonai (Darbiniekam) tiek noteikta mēnešalga, ievērojot šī pielikuma 4.punktā noteikto.
4.6. Mēnešalga pēc ilgstošas prombūtnes tiek noteikta, ievērojot šī pielikuma 1., 2., 3. punktus, 4.4.apakšpunktu. Pēc Nolikuma 30.3.apakšpunktā noteiktās vērtēšanas mēnešalga tiek noteikta, ievērojot šīs pielikuma sadaļas 4.1., 4.2.apakšpunktus.

